ประกาศกรมการขนส่งทางบก เรื่อง แบบ ขนาด มาตรฐาน และคุณลักษณะของเครื่องทดสอบศูนย์ล้อ สำหรับใช้ในการตรวจสภาพรถของสถานตรวจสภาพรถ พ.ศ. 2555
ประกาศกรมการขนส่งทางบก
ประกาศกรมการขนส่งทางบก
เรื่อง แบบ
ขนาด มาตรฐาน และคุณลักษณะของเครื่องทดสอบศูนย์ล้อ
สำหรับใช้ในการตรวจสภาพรถของสถานตรวจสภาพรถ
พ.ศ. ๒๕๕๕
 

อาศัยอำนาจตามความในข้อ ๖ วรรคสาม ของกฎกระทรวงการขอรับใบอนุญาต
การออกใบอนุญาต และการขอต่ออายุใบอนุญาตจัดตั้งสถานตรวจสภาพรถ พ.ศ. ๒๕๕๕
อธิบดีกรมการขนส่งทางบกออกประกาศกำหนดไว้ ดังต่อไปนี้

ข้อ ๑ เครื่องทดสอบศูนย์ล้อ (Sideslip Tester) ต้องมีแบบ ขนาด มาตรฐาน และคุณลักษณะ
ดังต่อไปนี้
(๑) เป็นเครื่องทดสอบศูนย์ล้อชนิดแผ่นเดียว (Single plate) ติดตั้งในตำแหน่งที่เหมาะสมทางด้านขวาของทิศทางการทดสอบ
(๒) เป็นเครื่องที่ได้มาตรฐาน CE (European conformity) หรือ EN (European Standard) หรือ CEE (International Commission on Rules for the approval of Electrical Equipment) และผ่านการรับรองด้าน Machinery และ Electromagnetic และ Low Voltage โดยผลิตจากผู้ผลิตที่ได้มาตรฐาน
ISO ๙๐๐๑ : ๒๐๐๐ หรือมาตรฐาน ISO ๙๐๐๑
: ๒๐๐๘ หรือที่กรมการขนส่งทางบกให้การรับรอง
(๓) ผิวหน้าแผ่นทดสอบมีคุณสมบัติป้องกันการลื่นไถล ในขณะทำการทดสอบ
(๔) ส่วนแสดงผลเป็นแบบตัวเลข
และต้องสามารถแสดงค่าการลื่นไถลของล้อได้ตั้งแต่ ๐ ถึง ± ๑๐ เมตรต่อกิโลเมตร หรือ ๐ ถึง ± ๑๐
มิลลิเมตรต่อเมตรหรือมากกว่า
(๕) มีค่าความละเอียดในการแสดงผลไม่เกินร้อยละ ๕ ของมาตรวัดสูงสุด
(๖) มีความเที่ยงตรง (Accuracy) โดยมีความคลาดเคลื่อนได้ไม่เกินร้อยละ
๓ ของค่าที่วัดได้
(๗) สามารถปรับเทียบความเที่ยงตรงได้
(๘) สามารถประมวลผลด้วยคอมพิวเตอร์
และส่งผลการทดสอบเข้าระบบบันทึกผลและรายงานผลการตรวจสภาพรถตามที่กรมการขนส่งทางบกกำหนดได้

ข้อ ๒ เครื่องทดสอบศูนย์ล้อที่ใช้งานในสถานตรวจสภาพรถต้องได้รับความเห็นชอบจากกรมการขนส่งทางบกให้ใช้สำหรับการตรวจสภาพรถของสถานตรวจสภาพรถ

ข้อ ๓ เครื่องทดสอบศูนย์ล้อที่กรมการขนส่งทางบกได้ให้ความเห็นชอบและติดตั้งใช้งานสำหรับสถานตรวจสภาพรถไว้แล้วก่อนวันที่ประกาศนี้มีผลใช้บังคับ
ให้ใช้ได้ต่อไป

ข้อ ๔ บรรดากฎ
ระเบียบหรือประกาศเกี่ยวกับการกำหนดแบบ ขนาด มาตรฐาน และคุณลักษณะของเครื่องทดสอบศูนย์ล้อซึ่งขัด
หรือแย้งกับประกาศนี้ ให้ใช้ประกาศนี้แทน

ข้อ ๕[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ประกาศ
ณ วันที่ ๓๑ ตุลาคม พ.ศ. ๒๕๕๕
สมชัย ศิริวัฒนโชค
อธิบดีกรมการขนส่งทางบก










โชติกานต์/ผู้จัดทำ
๑๘ มกราคม ๒๕๕๖

เอกฤทธิ์/ผู้ตรวจ
๑๘ มกราคม ๒๕๕๖


















































[๑] ราชกิจจานุเบกษา
เล่ม ๑๒๙/ตอนพิเศษ ๑๙๔ ง/หน้า ๔๗/๒๕ ธันวาคม ๒๕๕๕